এ সব ঘটনার সুষ্ঠু তদন্ত হচ্ছে পুলিশ সদর দফতরের এক কর্মকর্তার দাবি। পুলিশ সদর দফতর সূত্রে জানা গেছে, রাজধানীর আশপাশের নির্জন এলাকায় লাশের ডাম্পিং জোন হিসাবে বেছে নেয়া হচ্ছে। নারায়ণগঞ্জে ও তুরাগে একদিনে ছয় লাশ উদ্ধারের ঘটনার ৩৭ দিন আগে তিন ব্যক্তির লাশ পাওয়া যায় রাজধানীর উপকণ্ঠে পূর্বাচল উপশহরের নির্জন এলাকায়। ভুক্তভোগী পরিবারের অভিযোগ, ডিবি পরিচয়ে তুলে নেয়ার পর তিন জনের লাশ পাওয়া যায়। রাজধানীর পূর্বাচলে, নারায়ণগঞ্জের আড়াইহাজারে ও তুরাগে পাওয়া লাশগুলো ছিল গুলিবিদ্ধ। একই ধরনের আগ্নেয়াস্ত্র দিয়ে পেছন দিক থেকে গুলি করে তাদের হত্যা করা হয়েছে বলে ময়নাতদন্ত রিপোর্টে উল্লেখ করা হয়। তবে লাশগুলো যেখানে পাওয়া গেছে সেখানেই তাদের হত্যা করা হয়েছে এমন তথ্য মিলছে না। অন্যত্র হত্যাকা- ঘটিয়ে লাশগুলোকে যেখানে ফেলে দেয়া হচ্ছে সেটাকে লাশের ডাম্পিং জোন হিসেবেই বেছে নিয়েছে ঘাতকরা এমনটাই মনে করেন পুলিশ কর্মকর্তারা।